For fremtiden hedder lysvirksomhedens Martin Professionel ikke længere Schow og Co. men Harman International Industries, Incorporated. En ejer der ifølge direktøren i Frederikshavn er noget nær et ideelt match. "Harman er verdenskendte på lyd, vi er det på lys, så man må sige vi sammen har mulighed for at udvikle nogle helt unikke produkter til kunderne," fortæller virksomhedsleder Peter Høy fra Martin til TV2/Nord. Hos den lokale fagforening modtager man dagens melding med lidt mere blandede følelser. "Amerikansk økonomi er i krise, så man kan frygte for at de vil flytte produktionen derover. Men samtidig ser jeg den virksomhed som Martin i dag har i Frederikshavn som så veltrimmet, at det vil være tosset at flytte den," fortæller Morten Dahlberg fra 3F i Frederikshavn. HARMAN har samtidig med opkøbet af Martin sikret sig en lejeaftale på lokalerne i Frederikshavn de næste 10-15 år. Dermed tyder meget på, at amerikanerne har intentioner om at bevare Martin i en eller anden form i Nordjylland.

Referat:
Til trods for dagens salg, så peger pilen i positiv retning for Martin i Frederikshavn